da da da da da af de de fr en de da da da da da da fr sv da nl de da da nn da da da da da da da da da da da de id da da de en de de de en en en en da en da da en de de da da da da da da da da da da da da da da da da da da nb da en sv nl nl en en nl en en da en da da da da da da da da da da da sv nb da da da da da da da da da da da da da da da de da nb zh la en en nl da en sv da da da da da da da sv da sv sv da da da da da
Minister vil give danskerne flere nye skove tæt på byerne
Skal jeg have tilladelse til min aktivitet?
Græsning og helårsgræsning i naturen
Nye rammer for Forsvarets aktiviteter i Oksbøl-området
Danmark har fået 11 nye øer
Tidligere flyvestation er nu helt åben
Vis hensyn til forårets dyreunger
Naturstyrelsen øger ikke antallet af bistader i Thy
Tag på opdagelse ved De fem Halder ved Viborg
Ny rekord - Flere end nogensinde tog en gratis nat i naturen i 2018
Flagermus får flere muligheder for at finde føde i Sydthy
Slip hunden løs i nye hundeskove – og husk snoren på stranden
Minister vil give danskerne flere nye skove tæt på byerne
Fem campingpladser er snart klar til salg
Dyrehaven vokser med en fjerdedel
Fuglene har fået ny ø i den vestlige del af Limfjorden
Nordjylland får to nye statsskove
Opgraderet udstyr hjælper hundeførere med at finde nødstedt vildt
Aarhus Universitet skal levere fornyet rådgivning om honningbier
Lokalt initiativ i Aa
Nye naturperler sikrer mere plads til truede arter
Minister vil give danskerne flere nye skove tæt på byerne
Der skal mere natur i Danmark, og derfor vil miljø- og fødevareminister Jakob Ellemann-Jensen have kortlagt, hvor der mangler bynære skove i Danmark.
Der kommer mere skov i Danmark. Naturstyrelsen er i gang med at omdanne tidligere landbrugsarealer til nye skove i blandt andet Oksbøl Skov i Sønderjylland, Himmerig Skov i Østjylland og Nordmandsskoven på Sjælland.
I alt blev der sidste år plantet 211 hektar ny statsskov fordelt på otte steder i Danmark. Det svarer cirka til én million træer. Miljø- og fødevareminister Jakob Ellemann-Jensen vil gerne have, at det tal skal være endnu højere fremover. Derfor har ministeren sat gang i en kortlægning af, hvor der mangler nye, bynære skove.
- Nye skove beskytter både drikkevand og trækker vores klimaregnskab i den rigtige retning. Samtidig gør det en kæmpe forskel i hverdagen for dig og mig, at der ikke er langt til grønne grene og fuglefløjt. Derfor skal vi have flere nye skove tæt på byerne, så vi rykker naturen tættere på danskerne, siger miljø- og fødevareminister Jakob Ellemann-Jensen.
Kortlægningen skal udføres af Københavns Universitet og skal være færdig senere i år.
Fem kvadratmeter ny skov per dansker
De seneste ti år er der etableret 3.000 hektar nye statslige skove i hele landet tæt på byerne. Det svarer til over 37.000 parcelhusgrunde eller omkring fem kvadratmeter ny bynær skov per dansker. De nye skove bliver etableret i samarbejde med kommuner og lokale forsyningsselskaber, der finansierer mellem 50 og 100 procent af udgifterne til jordkøbet til de nye skove.
Analysen skal danne grundlag for nye samarbejder. Samtidig skal Naturstyrelsen undersøge mulighederne for at udvide nogle af de nye skove, der allerede er plantet, i samarbejde med f.eks. kommuner og forsyningsselskaber.
- Mange kommuner og forsyningsselskaber har allerede givet sig i kast med at investere i ny skov, der skyder op landet over. Det gælder om, at endnu flere får øjnene op for gevinsten ved at plante ny skov, og at vi gør det attraktivt og overskueligt for kommuner og forsyningsselskaber at gå i gang, siger Jakob Ellemann-Jensen.
Naturstyrelsen har i dag omkring 25 aktive skovrejsningsprojekter i samarbejde med forskellige kommuner og forsyningsselskaber fordelt over hele landet.
Her er der plantet skov i 2018
74 hektar i Oksbøl skov på Als.
9 hektar i Slotved Skov ved Sindal
50 hektar i Bjerre Skov ved Ribe
37 hektar i Himmerig Skov ved Hinnerup
13 hektar i Greve Skov
14,5 hektar i Nordmandsskoven ved Skibby
8,5 hektar i Aars Skov
5,5 hektar i Nørager Skov
I 2018 blev der plantet skov på 211 hektar fordelt på otte steder i Danmark. Det svarer cirka til én milliontræer. I skovene indgår også åbne områder som f.eks. bliver til enge og søer, samt områder der får lov at springe i skov af sig selv.
I de seneste knap 30 år er der i gennemsnit plantet mere end 600.000 træer årligt i statslige skovrejsninger, og der kommer hvert år mere ny skov til.
Alene de seneste 10 år er der etableret 3.000 hektar nye statslige skovlandskaber, hvilket svarer til omkring fem kvadratmeter ny skov per dansker.
De nye statslige skove bliver etableret i samarbejde med lokale kommuner og forsyningsselskaber, som bidrager med mellem 50 og 100 procent af udgiften til køb af arealer.
Skove lagrer kulstof i stammer, grene og rødder og opsuger mere CO2 end de afgiver, når de er under opbygning og i vækst.
Pressesekretær Malene Kristensen, Miljø- og Fødevareministeriet, tlf. 22 13 08 34, e-mail: Obfuscated Email
Kontorchef Mads Jensen, Naturstyrelsen, tlf.: 4128 1406, e-mail: Obfuscated Email
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden